Πάμπλο Κοντρέρας

Ο **Πάμπλο Αντρές Κοντρέρας** (ισπ. **Pablo Andrés Contreras Fica**), είναι Χιλιανός πρώην ποδοσφαιριστής. Γεννήθηκε στις 11 Σεπτεμβρίου 1978 στο Σαντιάγο της Χιλής και αγωνιζόταν ως κεντρικός αμυντικός. Είναι κάτοχος ισπανικού διαβατηρίου. Το 2014 ανακοίνωσε την αποχώρησή του από την ενεργό δράση.

## Σταδιοδρομία σε ομάδες

### [[Κόλο-Κόλο]]

Ο Κοντρέρας ξεκίνησε την καριέρα του από τα παιδικά τμήματα της Κόλο-Κόλο και προβιβάστηκε στην επαγγελματική ομάδα το 1996. Έκανε το ντεμπούτο του το 1997. Έμεινε στην ομάδα μέχρι το 1999 και βοήθησε την ομάδα να κατακτήσει 2 πρωταθλήματα ποδοσφαίρου της Χιλής.

### [[ΑΣ Μονακό]]
Το 1999 σε ηλικία 21 ετών μετακόμισε στη Γαλλία και την ΑΣ Μονακό καθιερώθηκε άμεσα και βοήθησε την ομάδα του πριγκιπάτου να κατακτήσει το Πρωτάθλημα Γαλλίας και το Σούπερ καπ το 2000,έκανε εμφανίσεις με την ομάδα στο Κύπελλο ΟΥΕΦΑ και στο ΟΥΕΦΑ Τσάμπιονς Λιγκ. Τον Ιανουάριο του 2001 ανακαλύφθηκε ότι το ιταλικό διαβατήριο που κατείχε ο Κοντρέρας ήταν πλαστό. Δικαστήριο που εκδίκασε την υπόθεση επέβαλε στον Κοντρέρας 30.000 ευρώ και 2 χρόνια απαγόρευσης εισόδου στη χώρα. Η ΑΣ Μονακό αναγκάστηκε να παραχωρήσει αρχικά δανεικό τον Κοντρέρας στη Ρασίνγκ Κλαμπ, ομάδα της Αργεντινής και τελικά να τον παραχωρήσει τον Ιούλιο του 2001 στη Θέλτα Βίγο έναντι 4.2 εκατομυρίων ευρώ.

### [[Θέλτα Βίγο]]

Ο Κοντρέρας δεν εντάχθηκε στη Θέλτα άμεσα και πήγε δανεικός στην Οσασούνα. Αμέσως βρήκε θέση στην αρχική εντεκάδα της ομάδας και με 31 συμμετοχές και 1 γκολ βοήθησε την ομάδα να αποφύγει τον υποβιβασμό τερματίζοντας στην 17η θέση. Την επόμενη σεζόν 2002-03 μετακομίζει πάλι ως δανεικός στη Σπόρτινγκ Λισαβόνας, βρίσκει και εκεί θέση βασικού στην ομάδα αλλά είναι μια μέτρια σεζόν για τα λιοντάρια που μένουν μακριά από τους τίτλους. Το τέλος της σεζόν βρίσκει τον Κοντρέρας με 30 συμμετοχές και 2 γκολ. Το καλοκαίρι του 2003 εντάσσεται επιτέλους στη Θέλτα Βίγο όπου ανήκε από το 2001. Σε μια αρκετά περίεργη σεζόν για την ομάδα του Βίγο που αγωνίζεται στο ΟΥΕΦΑ Τσάμπιονς Λιγκ αλλά το τέλος της σεζόν βρίσκει την ομάδα να υποβιβάζεται στη Σεκούντα Ντιβιζιόν μένοντας μόλις στην 19η θέση της βαθμολογίας. Ο Κοντρέρας αγωνίζεται ελάχιστα. Την επόμενη σεζόν μένει στη Θέλτα όπου βρίσκει θέση βασικού στην ομάδα αλλά μετά από έναν ακόμα υποβιβασμό τη σεζόν 2006-07 το συμβόλαιο του κρίθηκε ακριβό για την ομάδα και τελικά λύθηκε τον Ιανουάριο του 2008.

### [[Σπόρτινγκ Μπράγκα]]
Υπογράφει συμβόλαιο 6 μηνών με τη Σπόρτινγκ Μπράγκα και βοηθάει την ομάδα να φτάσει στην 7η θέση και να κερδίσει την έξοδό της στο Κύπελλο Ιντερτότο.

### [[ΠΑΟΚ (ποδόσφαιρο ανδρών)|ΠΑΟΚ]]
[180px|μικρογραφία|αριστερά| Ο Κοντρέρας αγωνιζόμενος με τον [ΠΑΟΚ (ποδόσφαιρο ανδρών)|ΠΑΟΚ.]]
Τον Ιούνιο του 2008 συμφωνεί για συμβόλαιο 2 ετών με τον ΠΑΟΚ. Έγινε αναντικατάστατο μέλος της ομάδας και τη βοήθησε αρχικά στην επιστροφή της στις ευρωπαϊκές διοργανώσεις το 2009. Το 2010 πέτυχε με την ομάδα του ΠΑΟΚ την έξοδο μέσω τις διαδικασίας των πλέι οφ στα προκριματικά του ΟΥΕΦΑ Τσάμπιονς Λιγκ.

### [[Κόλο-Κόλο]]

Στις 8 Ιανουαρίου του 2012 ο Κοντρέρας επέστρεψε στην Κόλο-Κόλο, αφού είχε μείνει ελεύθερος.

### [[Ολυμπιακός Σύνδεσμος Φιλάθλων Πειραιώς (ποδόσφαιρο)|Ολυμπιακός]]
Στις 15 Αυγούστου 2012 ο Κοντρέρας πήρε μεταγραφή για τον Ολυμπιακό από την Κόλο-Κόλο έναντι 200.000 ευρώ.

### Melbourne
Στις αρχές της σεζόν 2013-2014, εντάχθηκε στο δυναμικό, της Αυστραλιανής ομάδας.

## Σταδιοδρομία στην Εθνική Χιλής
Ο Κοντρέρας έκανε την πρώτη του εμφάνιση με την Εθνική ομάδα της Χιλής στις 17 Φεβρουαρίου 1999 σε ένα αγώνα εναντίον της Γουατεμάλας

## Τίτλοι
Έχει κατακτήσει το χάλκινο μετάλλιο με την Εθνική ομάδα στους Ολυμπιακούς Αγώνες του Σίδνεϊ το 2000. Επίσης, κατέκτησε το πρωτάθλημα Ελλάδας της Α΄ εθνικής (2013) με τον Ολυμπιακό.

## Παραπομπές


## Εξωτερικοί σύνδεσμοι
* Natioal Football, Προφίλ

Κατηγορία:Αμυντικοί ποδοσφαιριστές
Κατηγορία:Χιλιανοί ποδοσφαιριστές
Κατηγορία:Ποδοσφαιριστές Σπόρτινγκ Λισαβόνας
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Θέλτα Βίγο
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Κόλο-Κόλο
Κατηγορία:Ποδοσφαιριστές Σπόρτινγκ Κλούμπε ντε Μπράγκα
Κατηγορία:Ποδοσφαιριστές Κόπα Αμέρικα 2011
Κατηγορία:Ποδοσφαιριστές Κόπα Αμέρικα 2007
Κατηγορία:Ποδοσφαιριστές ΚΑ Οσασούνα
Κατηγορία:Ποδοσφαιριστές Εθνικής Χιλής
Κατηγορία:Ποδοσφαιριστές ΑΣ Μονακό
Κατηγορία:Ποδοσφαιριστές Ράσινγκ Κλουμπ
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές Μέλμπουρν Βίκτορι ΦΚ
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Ολυμπιακού Πειραιώς
Κατηγορία:Χιλιανοί ποδοσφαιριστές στο εξωτερικό
Κατηγορία:Ξένοι ποδοσφαιριστές στη Γαλλία
Κατηγορία:Ποδοσφαιριστές στους Θερινούς Ολυμπιακούς Αγώνες 2000
Κατηγορία:Ποδοσφαιριστές ολυμπιακής ομάδας Χιλής